text: Meïsmes à la soie gent
   Donnoit une somme d'argent
   Le premerain qui li disoit
   Nouveles k'oïes n'avoit.
   Toute sa vie le maintint.
   PageV01P205
   Quant Crompars vers la cité vint, Quant en si divers lieu la voit,
   Lors pensa que là se trairoit, Et k'assez i a divers lieu
   Pour manoir gent qui sont eskieu; Lors li sambla bien que trouvé
   Ot lieu tout à sa volenté.
   En coste I bois, lez I pendant,
   Se va doucement avalant.
   Iluec avoit riviere et prés.
   Là s'est rois Crompars avalés
   Assez près d'une fontenele
   Qui clere et sourdans seur gravele
   Estoit. Iluec sont arrestu ;
   Jus dou cheval sont descendu.
  